**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 143 /2018**

**ΑΔΑ:** 7ΣΛΨΩΨΑ-Ζ0Φ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 14ο/2018 Της 21Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο:** **Εργασίες αποκατάστασης ζημιών στο οδικό δίκτυο του Δήμου Αρταίων από έκτακτα καιρικά φαινόμενα το διάστημα 19 & 20/03/2018**  **’’**

Στην Άρτα, σήμερα, 21-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **6697/16-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας**  **4. Ζέρβας Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (12) έκτακτα θέμα.

Ο κ. Πρόεδρος εισηγούμενος το 6ο έκτακτο Θέμα: **Έγκριση πραγματοποίησης δαπάνης με τίτλο:** **Εργασίες αποκατάστασης ζημιών στο οδικό δίκτυο του Δήμου Αρταίων από έκτακτα καιρικά φαινόμενα το διάστημα 19 & 20/03/2018** έθεσε υπόψη της Επιτροπής την εισήγηση της Υπηρεσίας για εργασία από ιδιώτες η οποία αναφέρει τα εξής: Στο Δήμο μας έχει παραστεί επιτακτική ανάγκη για την απ’ ευθείας ανάθεση σε ιδιώτες με μηχανήματα έργου λόγω των έντονων και ισχυρών βροχοπτώσεων που εκδηλώθηκαν την Δευτέρα 19/3/2018 & Τρίτη 20/3/2018, είχαν ως αποτέλεσμα λόγω του μεγάλου όγκου νερού και των φερτών υλικών να υπερχειλίσουν χείμαρροι & ρέματα στην Τ.Κ Λιμίνης, Τ.Κ Πολυδρόσου, Τ.Κ. Βίγλας & στη Τ.Κ Αγ. Σπυρίδωνα με κίνδυνο να πλημμυρίσουν ιδιόκτητες κατοικίες και να αποκλειστούν δρόμοι από καταπτώσεις.

λαμβάνοντας υπόψη:

1. Το ΠΔ 80/2016 παρ. 1α άρθρο 4
2. Το άρθρο 72 παρ.1δ του Ν.3852/2010
3. Την 650/2017 Απόφαση Οικονομική Επιτροπή
4. Την 714/2017 ΑΔΣ
5. Την αριθμ. 49397/18-12-2017 ανακοίνωση πρόσκλησης υποβολής προσφορών
6. Το Πρωτογενές αίτημα 20/3/2017

προτείνουμε την λήψη απόφασης από την Οικονομική Επιτροπή για την έγκριση της πραγματοποίησης δαπάνης ποσού: **2.970,00 €** (χωρίς ΦΠΑ 24%) του **Κ.Α 30-6262.005** με CPV 45520000-8, οικονομικού έτους **2018**, για τις ανωτέρω εργασίες από ιδιώτες που έχουν στην κατοχή τους τα προβλεπόμενα μηχανήματα έργου.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση του τμήματος Περιβάλλοντος & Πολιτικής Προστασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την πραγματοποίηση δαπάνης ποσού: **2.970,00 €** (χωρίς ΦΠΑ 24%) του **Κ.Α 30-6262.005** με CPV 45520000-8, οικονομικού έτους **2018**, για τις ανωτέρω εργασίες από ιδιώτες που έχουν στην κατοχή τους τα προβλεπόμενα μηχανήματα έργου.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 143 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*