**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 139 /2018**

**ΑΔΑ:** Ψ40ΔΩΨΑ-ΗΟ9



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 14ο/2018 Της 21Ης ΜΑΡΤΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο: Εργασίες διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών ’’**

Στην Άρτα, σήμερα, 21-03-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **6697/16-03-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας**  **4. Ζέρβας Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (12) έκτακτα θέμα.

Ο Πρόεδρος εισηγούμενος το 2ο έκτακτο θέμα: **Έγκριση πραγματοποίησης δαπάνης με τίτλο: Εργασίες διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών.**  έθεσε υπόψη της Επιτροπής την εισήγηση της του τμήματος Συντονισμού και εξυπηρέτησης του Δημότη η οποία αναφέρει τα εξής:

Με την παρούσα αίτηση σας ενημερώνουμε ότι σύμφωνα με το άρθρο 8 του ΟΕΥ του Δήμου Αρταίων στις αρμοδιότητες του Αυτοτελούς Τμήματος Συντονισμού και Εξυπηρέτησης του Δημότη συγκαταλέγεται και η διενέργεια ερευνών μέτρησης της ικανοποίησης των Δημοτών σχετικά με τις παρεχόμενες από τον Δήμο Υπηρεσίες.

Στον τρέχοντα Προϋπολογισμό του Δήμου μας έχει προβλεφθεί η εκτέλεση σχετικής υπηρεσίας με τίτλο: «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών» με πίστωση 3.000,00 €, προκειμένου αυτή να εκτελεστεί από εξειδικευμένη εταιρία, καθώς η αρμόδια Υπηρεσία του Δήμου αδυνατεί να την εκτελέσει με ιδία μέσα.

Η διερεύνηση απόψεων θα συμπεριλάβει κατ’ ελάχιστο:

-        Τον βαθμό ικανοποίησης των δημοτών από τις παρεχόμενες υπηρεσίες σε κάθε τομέα δραστηριότητας του Δήμου

-        Την αξιολόγηση ανταπόκρισης των Υπηρεσιών μας

-        Τα πλεονεκτήματα-μειονεκτήματα του Δήμου

-         Τον εντοπισμό και την καταγραφή προτάσεων, ενστάσεων των δημοτών

-        Την ιεράρχηση που κάνουν οι δημότες για τα προβλήματα που πρέπει να αντιμετωπιστούν

Για τους παραπάνω λόγους, έχει εγγραφεί στον οικονομικό προϋπολογισμό έτους 2018, η πίστωση **ΚΑ 00.6142.008 «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών**, ποσού 3.000,00 €.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.
3. Την εγγεγραμμένη πίστωση με ΚΑ 00.6142.008 «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών».
4. Την αριθμ. 1/2018 τεχνική έκθεση του Αυτοτελούς Τμήματος Συντονισμού και Εξυπηρέτησης του Δημότη.
5. Την αρ. 110/2018 απόφαση του Δ.Σ. περί αδυναμίας εκτέλεσης της υπηρεσίας
6. Το με αρ. πρωτ. 6670/16-3-2018 (18REQ002815818) πρωτογενές αίτημα της υπηρεσίας μας.
7. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο **ΚΑ 00.6142.008 «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών», ποσού 3.000,00 € (με το ΦΠΑ 24%) για το έτος 2018»**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο**: Κ.Α 00.6142.008** ‘‘**Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών** ’’ ποσού **3.000.00€** **(με το ΦΠΑ 24%) για το έτος 2018»** .

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 139 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*